Noorweë-skieter bly agter traliesFoto: Facebook Anders Behring Breivik, wat aangekla word van die massamoord op 76 jongmense, sal die volgende agt weke agter tralies bly terwyl die ondersoek na verlede week se twee aanvalle in Noorweë voortgaan. ŉ Bomontploffing in die hoofstad Oslo het die lewe van 7 mense geëis. Kort daarna het ŉ man in ŉ polisie-uniform 76 mense doodgeskiet by ŉ jeugkamp op ‘n eiland buite Oslo. ŉ Regter het vandag, na ŉ hofsitting agter geslote deure, beslis dat Breivik in afsondering aangehou word. Die regter het ook beslis dat Breivik nie besoekers of briewe mag ontvang nie. Derduisende Noorweërs het vroeër vandag die hoofstad se strate ingevaar ter herinnering aan die slagoffers van een van die land se ergste aanvalle in die geskiedenis.